Hööftgroov

Hööftgroov () is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen.

 Geografie 

De Oort liggt an’n Westrand von de Masch von de Oost. Na Westen hen doot denn de Bargen von de Wingst liggen.

De Naveröörd sünd Oostercaadwisch in’n Noorden un Oosten, Harmsdaal, Schinkel un Dobrook in’n Süden, Watermöhl in’n Westen un Freesenmoor, Höden un Neendiek in’n Noordwesten.

 Historie 

 Verwaltungsgeschicht 

Hööftgroov hett fröher deelwies to de Wingst un deelwies to Voigtding höört. An’n 1. Juni 1970 is de Gemeen Voigtding Deel von de Gemeen Wingst worrn.

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

 Inwahnertall 

Voigtding:

Wingst:

 Religion 

Hööftgroov is evangeelsch-luthersch präägt un höört to dat Kaspel von de Nicolai-Kark in Kumbarg.

För de Kathoolschen is de Hillig-Krüüz-Kark in Oterndörp tostännig.

 Kultur 

 Verenen 

De Sportvereen TSV Hööftgroov is an’n 4. Mai 1913 grünnt worrn. Disse Vereen is 1969 denn mit’n 1. FC Wingst tohoopgahn un hett sik sietdem VfL Wingst nöömt.

 Weertschop un Infrastruktur 

 Verkehr 

Dör Hööftgroov löppt de Bundsstraat 73, de in’n Noordwesten över Kumbarg, Neehuus un Oterndörp na Cuxhoben geiht un in’n Süüdoosten över Hemmoor/Warstood/Basbeek un Himmelpoorten na Stood. Von de B 73 geiht na Oosten de Kreisstraat 24 na Öberndörp af.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 34 Kilometer in’n Noordwesten von Hööftgroov. De Opfohrt 2 Stood-Süüd op de Autobahn 26 (Afsnidd Stood–Hamborg) is so 36 Kilometer in’n Süüdoosten von’n Oort.

De Oort hett mit’n Bahnhoff Wingst an de Nedderelvbahn en egen Bahnhoff. Bahnlien un Bahnhoff sünd 1881 anleggt worrn.

 Footnoten 

Kategorie:Oort
Kategorie:Landkreis Cuxhoben